ڕۆژێک لە ڕۆژان

ڕۆژێک لە ڕۆژان، ، زنجیرە درامایەکی ئەمریکییە لە جۆری فەنتازیا وخەیاڵییە، لە دانانی ئیدوارد کیتس وئادەم ھۆڕۆیتز (دانەرانی زنجیرەی بەناوبانگی لۆست)، لە ٢٣ی تشرینی یەکەمی ٢٠١١ وە پەخش دەکرێت لەسەر کەناڵی ABC ئەمریکی و تا ئێستا بەردەوامە. 

پاڵەوانەکانی ئەم درامایە کەسایەتی ناو چیرۆکە خەیاڵییەکانن وەک سنۆ وایت، سەندرێلا، کەوا سوور، پینوکیۆ ... و بە شێوازێکی زۆر سەرنج ڕاکێش، ڕووداوەکانی چیرۆکە خەیاڵییەکان و ڕووداوەکانی جیھانی ڕاستەقینە تێھەڵکێش کراوە و خەیاڵی بینەر کێش دەکات بۆ ناو ڕووداوەکان.

کۆمەڵێک خەڵاتی بەدەستهێناوە لەسەر ڕۆڵی ئەکتەرەکانی یان وەک دراماکە بە گشتی، پێنج خەڵاتی وەرگرتووە و ١٩ جاری تریش پاڵێوراوە بۆ وەرگرتنی خەڵات.

ڕووداوەکان
ڕووداوەکانی زنجیرەکە لە شارۆچکەیەکی خەیاڵییدا دەست پێدەکات کە بە ستۆری برۆک ناو دەبرێت، و دانیشتوانی ئەم شارە کەسایەتییەکانی ناو  داستان وچیرۆکە بەرئاگردانەکانن کە گوازراونەتەوە بۆ جیھانی ڕاستەقینە، و یادەوەرییان لێ سەندراوەتەوە لەلایەن شاژنێکی شەڕانگێزەوە بەناوی ڕێجینا کە یادەوەرییانی گۆڕیوە بۆ یەکێکی تر لە ڕێگەی بەکارھێنانی نەفرینێکی بەھێزەوە کە لە ڕامبڵ ستیڵسکنی جادووگەری وەرگرتووە.

تەنھا ئومێدی شارۆچکەکە لە نێو دەستی ژنێکە بە ناوی ئێما سوان کە کچی سنۆ وایت و شازادە چارمینگە، کە بە هۆی جادووی پەری شین دەگواێزرێتەوە بۆ جیھانی ڕاستەقینە پێش ئەوەی نەفرینەکەی پێ بگات، و بەم ھۆیەش ئێما سوان تەنھا کەسە کە دەتوانێ ئەو نەفرینە بەتاڵ بکاتەوە و یادەوەرییە ڕاستیەەکان بۆ دانیشتوانی شارۆچکەکە بگەڕێنێتەوە بە ھاوکاری کوڕەکەی ھێنری مێڵز.

پەخشی دراماکە
تا ئێستا چوار وەرز لەم درامایە بەرهەمێنراوە، ماوەی ھەر ئەڵقەیەکی لە نێوان ٤٢ بۆ ٤٥ خولەکدایە، وکەناڵی ABC ئەمریکی ھەموو ھەفتەیەک شەوانی یەکشەممە پەخشی دەکات، وەرزی یەکەمی ٢٢ حەڵقە بوو و لە ٢٣ی تشرینی یەکەمی ٢٠١١ پەخشکرا تا ١٣ی ئایاری ٢٠١٢، و وەرزی دووەمیش لە ٣٠ی ئەیلوولی ٢٠١٢ پەخشکرا تا ١٢ی ئایاری ٢٠١٣، وەرزی سێیەمیش لە 29 حوزیرانی ٢٠١٣ دەست بە پەخشی کرا وتائێستا بەردەوامە.

کەساییەتیەکانی دراماکە
زۆربەی کەسایەتییەکان ڕۆڵی دوو کارەکتەر دەبینن، یەکێکیان لە ناو چیرۆکەخەیاڵییەکاندا و ئەویتریان دوای ئەوەی شاژنی شەڕانگێز یادەوەریان لێ دەگۆڕێت کەسایەتییەکی تریان ھەیە لە شارۆچکەی ستۆری برۆک.

کاراکتەرئەکتەرڕؤڵئێما سوانجێنیفەر مۆریسۆنکەسایەتی سەرەکی چیرۆکەکەیە، کە ڕزگارکەری دانیشتۆنی شارۆچکەی ستۆری برۆکە لە نەفرینەکە، کچی سنۆ وایت و شازادە چارمینگە و دایکی ڕاستی ھێنرییە.ھێنری مێڵزجارد ئێس گیلمۆرکوڕی ئێمایە و کچەزای سنۆ وایت و شازادە چارمینگە، تاکە کەسە کە بەڵگەی پێیە لەسەر نەفرینەکە، ڕاستییەکە دەزانێت کە ئێما ڕزگارکەریانە.سنۆ وایت، ماری مارگرێتجێنیفەر گودوینلە چیرۆکە خەیاڵییەکە ناوی سنۆ وایتە لە ئازاترین و بەجەرگترین کەساییەتیەکانی چیرۆکەکەیە و دوای لە دەستدانی یادەوەری ناوی ماری مارگرێتە مامۆستای خوێندنگەی مناڵانە لە ستۆری برۆکشازادە جارمینگ، دێڤید نۆڵانجۆش داڵاسبەھێزترین شازادە و ئازاترین و لێھاتووترینە، کەس ناتوانێ ڕووبەڕووی بێتەوە، و لە دوای لە دەستدانی یادەوری ناوی دێڤید نۆڵاتە لە ستۆری برۆک.شاژنی شەڕانگێز، ڕێجینا میڵزلانا پاریڵاکەسایەتی شەڕانگێزە و ڕقکێشە بە تایبەت بەرامبەر سنۆ وایت و ھەر کەسێکی تری بەختەوەر، پێشتر بەو شێوەیە نەبووە بەڵکو کەسێکی دڵپاک بووە، دوای نەفرینەکە دایکی ھێنرییە بە تەبەنی و پارێزگاری شارۆچکەی ستۆری برۆکە.رامبڵ ستیڵسکن، مستەر گۆڵدڕۆبێرت کاڕیڵکەسێکی ترسنۆک بووە لە ڕابردوودا و لە ڕێگەی کوشتنی کەسێکەوە ھێزێکی جادووگەر بە دەست دەھێنێ، و ھەرچییەکی بوێت دەیکات و خودی نەفرینەکە و ڕزگاربوون لێی ڕێکخستووە.ڕوبی، کەوا سوورمیگان ئۆریھاوڕێی سنۆ وایتە، کەسێکی زۆر باشە، ئەو کەوا سورەیە کە لە کاتی مانگی چواردەدا دەبێت بە گورگ، دوای لە دەستدانی یادەوەری کافتریایەکی بەڕێوە دەبات لە ستۆری برۆک.

خەڵاتەکان

ئەم زنجیرە درامایە نزیکەی بیست جار پاڵێوراوە بۆ وەرگرتنی خەڵات لەسەر ئاستی ھەموو دراماکە یان بۆ ڕۆڵی ئەکتەرەکانی، و چەند جارێک خەڵاتەکەی بە دەست ھێناوە، لەوانە:
 پەسەندترین درامای نوێ، ٢٠١١
 پەسەندترین شەڕانگێز (لانا پاریڵا) بە ڕۆڵی شاچنی شەڕانگێز، ٢٠١١
 باشترین نمایش لە زنجیرە درامادا، جارد ئیس گیلمۆر بە رۆڵی ھێنری، ٢٠١٢

سەرچاوەکان
 سایتی فەڕمی 
 رۆژێک لە ڕۆژان لە TV.com 
 ویکی ئینگلیزی.

پۆل:زنجیرە تەلەڤیزیۆنییە ئەمریکییەکانی دەیەی ٢٠١٠
پۆل:زنجیرە تەلەڤیزیۆنییە ئەمریکییەکان، دەستپێکردنی ٢٠١١
پۆل:بەرنامە تەلەڤیزیۆنییەکان بە زمانی ئینگلیزی
پۆل:نەفرەتلێکراوەکان لە خەیاڵ
پۆل:زنجیرە دراما زنجیرەییەکان
پۆل:تەلەفزیۆنی فێمینیست
پۆل:بەرنامە تەلەفزیۆنییەکان لە شاری ڤانکۆڤەر وێنەگیراون
پۆل:جادوو لە تەلەڤیزیۆندا
پۆل:زنجیرە تەلەڤیزیۆنییەکان دەربارەی خێزانە ناکارامەکان
پۆل:زنجیرە تەلەڤیزیۆنییەکان لەسەر بنەمای فیلمەکانی دیزنی
پۆل:زنجیرە تەلەڤیزیۆنییە دراما ئەمریکییەکانی دەیەی ٢٠١٠
پۆل:بەرنامە تەلەڤیزیۆنییە ئینگلیزی-زمانە ئەمریکییەکان
پۆل:زنجیرە تەلەڤیزیۆنییە فانتازیا تاریکەکان
پۆل:بەرنامە تەلەڤیزیۆنییەکان کە ڕووداوەکانیان لە مەینە